kardosdrur/scandi-wiki huggingface dataset:
Nigel Farage

Nigel Paul Farage (født 3. april 1964 i Farnborough, England) er en britisk politiker og formand for Brexitpartiet (Brexit Party). Farage var fra 1999 og frem til Storbritanniens udtrædelse af EU medlem af Europa-Parlamentet, først som medlem og senere leder af UK Independence Party fra 1999-2018, og senere som medlem og leder af Brexitpartiet fra Europa-Parlamentsvalget i 2019 frem til Brexit den 31. januar 2020.

Aktivitet efter Folkeafstemningen om Storbritanniens EU-medlemskab i 2016 
Efter Folkeafstemningen om Storbritanniens EU-medlemskab 2016 meddelte han, at han ville træde tilbage som leder af UKIP. Farage fortsatte som medlem af UK Independence Party indtil 4. december 2018, hvor han derefter stod han udenfor de britiske partier. Den 12. februar 2019 var han medstifter af Brexitpartiet, som han blev leder af den 22. marts 2019.

Brexitpartiet vandt i alt 29 ud af Storbritanniens 73 pladser i Europa-Parlamentet, og blev dermed klart det største britiske parti. Partiet havde derudover kandidater opstillet til Parlamentsvalget i Storbritannien den 12. december 2019 og vandt 2,0% af stemmerne, hvilket dog ikke var nok til at få valgt medlemmer i Underhuset. Farage bekræftede i november 2019, at han ikke havde intentioner om at stille op til det britiske parlament, og var derfor ikke én af de i alt 275 opstillede kandidater for Brexitpartiet til valget.

Indtil 16. januar 2017 var Nigel Farage medformand for Gruppen for Europæisk Frihed og Direkte Demokrati. Derefter blev han formand for gruppen, og sad som formand indtil gruppens nedlæggelse i juni 2019.

Referencer

Eksterne henvisninger 

Medlemmer af Europa-Parlamentet fra Storbritannien
Politikere fra England
Vicky Ford

Victoria Grace Ford (født 21. september 1967) er siden 2009 britisk medlem af Europa-Parlamentet, valgt for Konservative Parti (UK) (indgår i parlamentsgruppen ECR).

Medlemmer af Europa-Parlamentet fra Storbritannien
Jacqueline Foster

Jacqueline Foster (født 30. december 1947) er siden 2009 britisk medlem af Europa-Parlamentet, valgt for Konservative Parti (UK) (indgår i parlamentsgruppen ECR).

Medlemmer af Europa-Parlamentet fra Storbritannien
Ashley Fox

Ashley Peter Fox (født 15. november 1969) er siden 2009 britisk medlem af Europa-Parlamentet, valgt for Konservative Parti (UK) (indgår i parlamentsgruppen ECR).

Medlemmer af Europa-Parlamentet fra Storbritannien
Julie Girling

Julie Girling (født 21. december 1956) er siden 2009 britisk medlem af Europa-Parlamentet, valgt for Konservative Parti (UK) (indgår i parlamentsgruppen ECR).

Medlemmer af Europa-Parlamentet fra Storbritannien
Personer fra London
Nick Griffin

Nicholas John Griffin (født 1. marts 1959) er en britisk politiker, der i perioden 1999-2014 var formand for British National Party (BNP). Han var i perioden fra 2009 til 2014 indvalgt som medlem af Europa-Parlamentet for partiet. I parlamentsgruppen var han løsgænger. 

Det lykkedes Griffin i sin periode som formand for BNP at trække partiet i en mere moderat retning, der appellerede til vælgergrupper på højrefløjen, og under Griffin opnåede partiet ved Europaparlamentsvalget 2009 et godt valg, ligesom partiet opnåede en vis fremgang ved lokalvalg i perioden. Ved Europa-Parlamentsvalget 2014 oplevede partiet imidlertid væsentlig tilbagegang, og Griffin valgte den 21. juli 2014 at trække sig fra formandsposten i BNP efter uro i partiet. Han fik herefter titel som "president" i partiet.

Noter 

Medlemmer af Europa-Parlamentet fra Storbritannien
Fiona Hall

Fiona Hall (født 15. juli 1955) er siden 2004 britisk medlem af Europa-Parlamentet, valgt for Liberal Democrats (indgår i parlamentsgruppen ALDE).

Medlemmer af Europa-Parlamentet fra Storbritannien
Daniel Hannan

Daniel John Hannan (født 1. september 1971) er siden 1999 britisk medlem af Europa-Parlamentet, valgt for Konservative Parti (UK) (indgår i parlamentsgruppen ECR).

Se også 
 Konservative Parti

Referencer

Eksterne henvisninger 
 www.europarl.europa.eu

Medlemmer af Europa-Parlamentet fra Storbritannien
Britiske konservative politikere
Briter i 2000-tallet
Malcolm Harbour

Malcolm Harbour (født 19. februar 1947) er siden 1999 britisk medlem af Europa-Parlamentet, valgt for Konservative Parti (UK) (indgår i parlamentsgruppen ECR).

Medlemmer af Europa-Parlamentet fra Storbritannien
Roger Helmer

Roger Helmer (født 25. januar 1944) er siden 1999 britisk medlem af Europa-Parlamentet, valgt for Konservative Parti (UK), men er i 2012 skiftet til UK Independence Party (indgår i parlamentsgruppen Europa for frihed og demokrati).

Eksterne henvisninger 

Medlemmer af Europa-Parlamentet fra Storbritannien
Mary Honeyball

Mary Hilda Rosamund Honeyball (født 12. november 1952) er siden 2000 britisk medlem af Europa-Parlamentet, valgt for Labour Party (indgår i parlamentsgruppen S&D). Hun studerede ved Somerville College i Oxford.

Medlemmer af Europa-Parlamentet fra Storbritannien
Richard Howitt

Richard Howitt (født 5. april 1961) er siden 1994 britisk medlem af Europa-Parlamentet, valgt for Labour Party (indgår i parlamentsgruppen S&D).

Medlemmer af Europa-Parlamentet fra Storbritannien
Personer fra Reading
Ian Hudghton

Ian Stewart Hudghton (født 19. september 1951) er siden 1998 britisk medlem af Europa-Parlamentet, valgt for Scottish National Party (indgår i parlamentsgruppen G-EFA).

Medlemmer af Europa-Parlamentet fra Storbritannien
Stephen Hughes

Stephen Skipsey Hughes (født 19. august 1952) er siden 1984 britisk medlem af Europa-Parlamentet, valgt for Labour Party (indgår i parlamentsgruppen S&D).

Medlemmer af Europa-Parlamentet fra Storbritannien
Syed Kamall

Salah Kamall, baron Kamall (født 15. februar 1967) er en politiker, som siden 2005 har været medlem af Conservative Party for Storbritannien i Europa-Parlamentet. Siden 2013 har Syed Kamall været leder af Conservative Party i Europa-Parlamentet, og i 2014 blev han formand for den konservative parlamentsgruppe Europæiske Konservative og Reformister (ECR), som fra dansk side tæller Dansk Folkepartis 3 EP-medlemmer og den tidligere DF'er Rikke Karlsson (nu løsgænger). Kamall er indisk-guyaneser og muslim.

Eksterne henvisninger 

Medlemmer af Europa-Parlamentet fra Storbritannien
Conservative life peers
Muslimer fra Storbritannien
Nils Bredsdorff

Nils Bredsdorff (19. januar 1946 – 14. september 2012) var en dansk forsker, debattør og politiker.

Politisk virke 
Allerede som 16-årig meldte han sig i 1962 sig ind i Socialistisk Ungdoms Forum, hvor han var medlem til 1964. I 1965 blev han student og begyndte derefter at læse samfundsfag ved hhv. Aarhus og Københavns Universiteter. Han blev cand.phil. i samfundsfag i 1976. Bredsdorff kom ind i studenterpolitik, blev 1968 medlem af præsidiet i Studenterrådet ved Københavns Universitet og var 1969-71 formand for Danske Studerendes Fællesråd. 

Fra 1968 til 1970 var Bredsdorff medlem af partiet Venstresocialisterne (VS). I henholdsvis 1972-85 og 1973-86 sad han i redaktionen af de marxistiske tidsskrifter Politisk Revy og Kurasje. Han var fra 1991 medlem af bestyrelsen for Greenpeace Danmark og siden 1996 formand for bestyrelsen. Han var været medlem af Grundlovskomiteen 2003 vedr. Irak-krigen.

Forsker 
Bredsdorff var uddannet i statskundskab ved Institut for Samfundsfag ved Københavns Universitet og blev i 1998 ph.d. i forvaltningsvidenskab fra Roskilde Universitetscenter. Han beskæftigede sig primært med forvaltningsforskning, samt miljø- og forbrugerpolitik.

Nils Bredsdorff var indtil sin død forskningsbibliotekar ved RUC og dækkede som sådan fagområderne: Politiske forhold, politisk videnskab, nationaløkonomi, økonomisk teori, økonomisk dynamik, økonomisk politik (herunder finansvidenskab, offentlige finanser) retsvidenskab, offentlig forvaltning, erhvervslivets organisations og -ejerforhold, løbende statistik, transportforhold og landbrugspolitik.

Han var gift med Lissi Nordahn Bredsdorff og har to døtre.

Uddrag af forfatterskab 
 "Om studiet af forvaltningen – public choice, historisk institutionalisme og konstruktivisme", Roskilde Universitetsbiblioteks skriftserie, nr. 27, (1998).
 "Myten om den politiske forbruger", Social Kritik, nr. 63, (1999).
 Diskurs og konstruktion: En samfundsvidenskabelig kritik af diskursanalyser og socialkonstruktivismer, 2002.

Kilder 
 Opslag i Leksikon.org
 Linksamling på Socialistisk Biblioteks Tidslinje

Nils
Politikere fra VS
Ansatte ved Roskilde Universitet
Bibliotekarer fra Danmark
Debattører fra Danmark
Faglitterære forfattere fra Danmark
Foreningsformænd fra Danmark
Politologer fra Danmark
Dansksprogede forfattere fra Danmark
Ole Stig Andersen

Ole Stig Andersen (født 8. maj 1940 i København) er tidligere chef for Politiets Efterretningstjeneste (PET) og direktør for Folketinget.

Stig Andersen voksede op i et borgerligt hjem på Østerbro. Efter studentereksamen og jurastudier med studenterliv på Regensen blev han cand.jur. i 1965.
Herefter fulgte en årrække med ansættelse i Justitsministeriet.
I 1975 blev Stig Andersen øverste chef for PET og fortsatte i den stilling frem til 1984. Herefter var han generalsekretær for Advokatsamfundet, indtil han i 1995 overtog hvervet som direktør for Folketinget. I 2000 fratrådte han i utide.

Efter sin pensionering har Stig Andersen deltaget i den offentlige debat. Han har udtalt sig kritisk om de øgede beføjelser til PET, der kom igennem de såkaldte terrorpakker,
blandt andet i en kronik i Jyllands-Posten i 2008.
Ved udgivelsen af PET-kommissionens beretning kritiserede han kommissionens undersøgelsesform og arbejdsmetode.

Stig Andersen udgav sine erindringer den 23. august 2012. I bogen afslører han, at Danmark i hans tid som PET-chef udviste amerikanske CIA-agenter, da de ulovligt havde aflyttet den nordkoreanske ambassade i København.

Han er medlem af VL-gruppe 1.

Ordener 
 Kommandør af Dannebrogordenen (16. april 1997)
 Den Islandske Falkeorden
 Finlands Løves Orden
 Nordstjerneordenen
 Oranje-Nassau Ordenen

Henvisninger 

Advokater fra Danmark
Selvbiografer fra Danmark
Embedsmænd fra Danmark
Folketingets direktører
Debattører fra Danmark
Personer fra Østerbro
Kommandører af Dannebrog
Personer i Kraks Blå Bog
Modtagere af Nordstjerneordenen
Dansksprogede forfattere fra Danmark
Prins Carl af Sverige

Prins Carl af Sverige, Hertug af Västergötland (Oscar Carl Wilhelm; 27. februar 1861 – 24. oktober 1951) var prins af Sverige og Norge (til 1905) samt hertug af Västergötland. Han var søn af Kong Oscar 2. af Sverige og Sophie af Nassau.

Ægteskab og børn 
Prins Carl blev viet til Prinsesse Ingeborg af Danmark 27. august 1897 i Christiansborg Slotskirke i København. De fik fire børn:
 Prinsesse Margaretha, senere prinsesse af Danmark (1899-1977)
 Prinsesse Märtha, senere kronprinsesse af Norge (1901-1954)
 Prinsesse Astrid, senere dronning af Belgien (1905-1935)
 Prins Carl, hertug af Östergötland, senere prins Bernadotte (en belgisk titel) (1911-2003)

Senere liv 
Prinsesse Ingeborg og prins Carl boede i mange år på Djurgården i Stockholm, og hver sommer boede de på feriestedet Fridhem, hvor børnebørnene fra Norge, Belgien og Danmark kunne lege sammen under opsyn af bedsteforældrene.

Hædersbevisninger og ordener 
 : Ridder af Elefantordenen  (1883)
 : Ridder af Den Norske Løve  (1904)

Prinser fra Sverige
Prinser af Norge
Huset Bernadotte
Elefantriddere
Personer fra Stockholm
Hertuger af Västergötland
Roswell (tv-serie)

Roswell er en amerikansk science fiction-tv-serie, udviklet, produceret og medforfattet af skriver og dramatiker Jason Katims. Serien blev vist første gang den 6. oktober 1999 på den amerikanske Warner Brothers-ejede tv-station The WB. Den blev i Danmark udsendt af Viasat og vist på TV3.

Seriens handling er baseret på ungdomsbøgerne om "Roswell High", skrevet af makkerparret Melinda Metz og Laura J. Burns, der begge blev medforfattere på serien.

Handling 
Roswell er kendt for at være den nærmeste by i forhold til Area 51 i New Mexico, hvor mange mener at den amerikanske hær fandt vraget af en ufo i 1947. Serien handler om tre overlevende børn fra flystyrtet, som inden ulykken blev kastet ud i redningsfartøjer. De tre seksårige børn, som ikke ved meget andet end at de ikke hører til på Jorden, bliver adopteret af familier, der intet ved om deres ikke-jordiske herkomst.

Sæsoner

Medvirkende 

 Shiri Appleby, Liz Parker
 Jason Behr, Max Evans
 Katherine Heigl, Isabel Evans
 Brendan Fehr, Michael Guerin
 Majandra Delfino, Maria DeLuca
 Colin Hanks, Alex Whitman
 William Sadler, Sherif Jim Valenti
 Nick Wechsler, Kyle Valenti
 Emilie de Ravin, Tess Harding
 Adam Rodríguez, Jesse Ramirez

Referencer

Eksterne henvisninger 
 

Science fiction-tv-serier fra USA
Amerikanske tv-serier fra 1990'erne
Amerikanske tv-serier fra 2000'erne
Tv-serier med tidsrejser
Ungdomsserier fra USA
Tv-programmer fra The WB
Hans Hammond Rossbach

Hans Ditlev Hammond Rossbach (16. oktober 1931 i Kristiansund – 7. august 2012) var en norsk socialøkonom og politiker (V). Han repræsenterede Møre og Romsdal i Stortinget fra 1965 til 1985, og var blandt andet parlamentarisk leder fra 1973 til 1985, og Stortingets vicepræsident fra 1969 til 1972. Rossbach var næstformand i Venstre fra 1973 til 1975, og partileder fra 1976 til 1982. Han var æresmedlem af Unge Venstre.

Kilder 

 Hvem er hvem? (1994)

Eksterne henvisninger 
 Hans Hammond Rossbach hos Stortinget 

Økonomer fra Norge
Venstres ledere (Norge)
Stortingsrepræsentanter fra Venstre (Norge)
Pézilla-la-Rivière

Pézilla-la-Rivière (catalansk: Pesillà de la Ribera) er en by og kommune i departementet Pyrénées-Orientales i Sydfrankrig.

Geografi 
Pézilla-la-Rivière ligger 13 km vest for Perpignan. Nærmeste byer er mod vest Corneilla-la-Rivière (4 km) og mod øst Villeneuve-la-Rivière (3 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Olle Mattson

Olle Mattson (17. november 1922 i Uddevalla – 3. august 2012) var en svensk børnebogsforfatter, manuskriptforfatter og sangskriver. Han studerede litteraturhistorie og nordiske sprog fra 1945 til 1948, og debuterede i 1953 med Vem hickar hos Nikodéns?

Forfatterskabet er blevet beskrevet som «bl.a. historiske romaner for børn og unge, som handler om at vokse op og klare sig under kummerlige vilkår», og handlingen foregår ofte i 1800-tallets Bohuslän: «Olle Mattson använde gärna det karga och vindpinade Bohuslän som spelplats i sina böcker, samtidigt som huvudpersonerna i hans berättelser ofta kämpade i hård motvind». Børneromanen Briggen Tre Liljor (1955, norsk 1956) blev filmet i 1963. Bøgerne om Taletten (Fem ljus för Talejten, 1967; og Talejten väntar i väst, 1975; begge på norsk 1980) handler om udvandringen til Amerika, med udgangspunkt i en koleraepidemien i Göteborg i 1866.

Kråkguldet (1970, norsk 1973) var basert på hans eget manuskript fra 1969. Han skrev også manuskript til en svensk filmatisering af Synnøve Solbakken (1957).

Bibliografi 
 Vem hickar hos Nikodéns? 1953
 Ugglor i mossen 1953
 Nikodemus P och hans vänner 1954
 Johannesblodet 1955
 Briggen Tre Liljor 1955
 Amatörastronom 1956
 Humlarna – det är vi 1957
 Vargstocken 1957
 Mickel Sjöfarare 1958
 Vår dotter Merete 1959
 Älskaren i gröna tornet 1962
 New Orleans drottning 1963
 Gallionsbilden 1964
 Veckan innan Algot rymde 1966
 Fem ljus för Talejten 1967
 Flickan på västanvinden 1969
 Kråkguldet 1970
 Gänget sju vindar 1971
 Talejten väntar i väst 1975
 Sommarens korta blomning 1980
 Grävlingväskan 1982
 Tom och Tomasine 1984
 Trumman och örtkorgen 1989

Filmmanuskripter 
 1974 – Rulle på Rullseröd (julekalender)
 1973 – Ett köpmanshus i skärgården (TV-serie)
 1973 – Bröd för dagen
 1969 – Kråkguldet
 1963 – Briggen Tre Liljor
 1957 – Synnöve Solbakken

Priser 
 Nils Holgersson-plaketten 1956 for Briggen Tre Liljor
 Expressens Heffaklump 1975 for Talejten väntar i väst

Kilder 

Manuskriptforfattere fra Sverige
Børnebogsforfattere fra Sverige
Sangskrivere fra Sverige
Svensksprogede forfattere fra Sverige
Ingrid Mittenzwei

Ingrid Mittenzwei (født 14. maj 1929 i Bochum, død 4. august 2012) var en tysk historiker. Fra 1977 til 1990 var hun medlem af redaktionskollegiet til Jahrbuchs für Geschichte des Feudalismus. Fra 1980 til pensioneringen i 1989 var hun professor ved Videnskabsakademiet i DDR.

Mittenzwei blev tildelt Arbejdets banner i 1982 og DDR's nationalpris i 1989.

Historikere fra Tyskland
Personer fra DDR
Personer fra Bochum
Tyskere i 1900-tallet
Tyskere i 2000-tallet
Corneilla-la-Rivière

Corneilla-la-Rivière (catalansk: Cornellà de la Ribera) er en by og kommune i departementet Pyrénées-Orientales i Sydfrankrig.

Geografi 
Corneilla-la-Rivière ligger 17 km vest for Perpignan. Nærmeste byer er mod vest Millas (4 km) og mod øst Pézilla-la-Rivière (4 km).

Demografi

Udvikling i folketal

Kilder

Eksterne henvisninger 

 Pyrénées Catalanes

Byer i Pyrénées-Orientales
Birmingham & District League 1896-97

Birmingham & District League 1896–97 var den ottende sæson af den engelske fodboldliga Birmingham & District League. Ligaen havde deltagelse af 16 hold, der spillede en dobbeltturnering alle-mod-alle. Turneringen blev vundet af Hereford Thistle, som dermed vandt ligaen for første gang.

Siden den forrige sæson havde ét hold forladt ligaen. Til gengæld optog ligaen Hereford Town FC, som sæsonen før havde vundet Shropshire League.

Resultater

Kilder / eksterne henvisninger

Noter 

Sæsoner i West Midlands (Regional) League
Fodbold i 1896
Fodbold i 1897
Birmingham & District League 1897-98

Birmingham & District League 1897–98 var den niende sæson af den engelske fodboldliga Birmingham & District League. Ligaen havde deltagelse af 16 hold, der spillede en dobbeltturnering alle-mod-alle. Turneringen blev vundet af Wolverhampton Wanderers Reserves, som dermed vandt ligaen for anden gang – første gang var i sæsonen 1892-93.

Siden den forrige sæson havde to hold forladt ligaen. Som erstatning havde ligaen optaget holdene Bristol Eastville Rovers og Bristol St. George, som begge også spillede i Western Football League 1897-98.

Resultater

Kilder / eksterne henvisninger

Noter 

Sæsoner i West Midlands (Regional) League
Fodbold i 1897
Fodbold i 1898
Birmingham & District League 1898-99

Birmingham & District League 1898–99 var den tiende sæson af den engelske fodboldliga Birmingham & District League. Ligaen havde deltagelse af 18 hold, der spillede en dobbeltturnering alle-mod-alle. Turneringen blev vundet af Wolverhampton Wanderers Reserves, som dermed vandt ligaen for tredje gang (og anden sæson i træk) – de to første gange var i sæsonerne 1892-93 og 1897-98.

Siden den forrige sæson var ligaen blevet udvidet fra 16 til 18 hold. De to nye hold var Wellington Town FC, som sæsonen inden havde vundet Shropshire League, samt Dudley FC. Endvidere havde Singer's FC skiftet navn til Coventry City FC.

Resultater

Kilder / eksterne henvisninger

Noter 

Sæsoner i West Midlands (Regional) League
Fodbold i 1898
Fodbold i 1899
Peter Alexander Montagne Lillienskiold

Peter Alexander Montagne Lillienskiold (9. juni 1819 i Fredericia – 7. februar 1891 i København) var en dansk højesteretsdommer.

Han var søn af kaptajn Frederik Nicolai Hieronymus Lillienskiold og Cathrine Elisabeth født Lillienskiold, blev 1837 student fra Horsens lærde Skole og 1842 cand. jur. 1844 blev Lillienskiold volontør i Danske Kancelli, efter Grundlovens vedtagelse 1848 kancellist i Ministeriet for Kirke- og Undervisningsvæsenet, 1852 sekretær ved protokollerne i Højesteret, 1857 assessor i Landsoverretten for Nørrejylland, 1858 i Landsover- samt Hof- og Stadsretten, 29. december 1874 Ridder af Dannebrog, 1878 assessor i Højesteret og 28. januar 1885 Dannebrogsmand. Han var 1877-88 formand for bestyrelsen for Prinsesse Thyras Asyl, 1880-83 formand for Københavns Overligningskommission samt formand for Københavns Forligskommission.

1. gang ægtede han 29. august 1849 i Vejle Susanne Cathrine Emilie Friis (29. december 1824 sst. – 30. marts 1855 i København), datter af apoteker Peter Friederik Friis og Betty Catharine Birgitte Blumensaadt. 2. gang ægtede han 16. juli 1857 i Beder Kirke Josephine Mathilde Friis (1. november 1832 i Vejle – 1. februar 1902 i Skodsborg), der var søster til hans første hustru.

Kilder 
 Danske Jurister 1736-1936.

Peter Alexander Montagne
Danskere i 1800-tallet
Personer fra Fredericia
Landsdommere fra Danmark
Højesteretsdommere fra Danmark
Riddere af Dannebrog
Shropshire & District League 1891-92

Shropshire League 1891–92 var den anden sæson af den regionale engelske fodboldliga Shropshire & District League. Ligaen havde deltagelse af ni hold, der spillede en dobbeltturnering alle-mod-alle. Mesterskabet blev vundet af Wolverhampton Wanderers FC Reserves, som dermed vandt ligatitlen for første gang. Efter sæsonen skiftede holdet til Birmingham & District League.

Resultater 

De to hold, der forlod ligaen blev erstattet med Hereford FC og Newtown AFC.

Kilder / eksterne henvisninger 
 Non-League Matters - Shropshire & District League 1890-1900  
 Football Club History Database

Noter 

Sæsoner i Shropshire & District League
Fodbold i 1891
Fodbold i 1892
Biên Hòa

Bien Hoa er en vietnamesisk by. Det er hovedstaden i provinsen Dong Naiu. Befolkningen er 800.000 indbyggere (2011). Ca Mau er 25 km syd for Ho Chi Minh-byen. Bien Hoa Lufthavn er 5 km fra centrum.

Byer i Vietnam
Albanien ved sommer-OL 2012

Albanien ved sommer-OL 2012 i London, United Kingdom fra 27 Juli til 12 August 2012.

Atletik

Der var en kvindelig deltager kvalificeret via kvoto-kvalifikation og en mandlige atlet via et wildcard.

Mænd

Kvinder

Judo 

Fra Albanien var der kvalificeret 0 judokas, men pga. det IOC's afslag på at tilladelse til at Kosovars af albansk etnicitet at repræsenterer Kosovo eller at deltage som uafhængige atleter, repræsenterede Majlinda Kelmendi Albanien.

Skydning

Mænd

Svømningg

Der deltog en mandelig og en kvindelig svømmer fra Albanien.

Mænd

Kvinder

Vægtløftning

Der var fra Albanien tre kvalificerede mænd og en kvindelige deltager. Den 28 Juli meddelte IOC at Hysen Pulaku var testet positivt for stanozolol, et forbudt anabolisk stereoide, og udelukkende ham fra legene.

Notes

Referencer 

Lande ved sommer-OL 2012
2012
Schall

Navnet Schall kan henvise til flere personer:
 Britta (Caroc) Schall Holberg
 Claus (Nielsen) Schall
 Peder Schall
Hollister Co.

Hollister Co. eller bare Hollister eller HCo er en amerikansk tøjproducent rettet mod 14 til 18-årige. Hollister markedsfører sig selv med den amerikanske drøm om at bruge hele sommeren på at surfe i Californien på deres strande. Firmaet er ejet af den amerikanske tøjproducent Abercrombie & Fitch. Firmaet sælger kun fra egne butikker, samt via deres hjemmeside.

Butikker 
Den første Hollister-butik blev åbnet i år 2000, som et spin-off til det dyrere moder-brand Abercrombie & Fitch. Siden har Hollister åbnet butikker over hele verden, bl.a. i Malmø og Stockholm.

En Hollister-butik er indrettet efter samme koncept som A&F med unge modeller, lavt lys og høj musik. Hollister har brugt et stort beløb på at sætte storskærme op i deres butikker der viser live videoer fra strande i Californien.

I 2009 åbnede Hollister deres første "flagship store" i Soho New York. Butikken er opdelt i 4 etager.

Hollister har endnu ingen butikker i Danmark.

Tøj & Parfume 
Hollister laver mest tøj til ældre børn og unge. Deres tøj er opdelt efter dudes (drenge) og bettys (piger). De har også et stort udvalg af parfumer.

Retssager 
Hollister har blandt andet været i retten fordi deres butikker er indrettet med en høj veranda der gør det svært for kørestolsbrugere at få adgang til butikken. Retten besluttede at Hollister skulle gøre det muligt at åbne deres døre i siderne af hollister-butikkerne af alle.

Eksterne henvisninger 

Tøjmærker
Beklædningsvirksomheder fra USA
Totalpetroleum

Totalpetroleum var en komikergruppe bestående af Jan Monrad, Søren Rislund, Mik Schack og Claus Clement Pedersen. Gruppen hed Totalpetroleum fra 1975 til 1981, hvorefter Monrad & Rislund fortsatte som duo.

Gruppen lavede nummere "Operation Godylorange", der blev inkluderet på Christianiapladen i 1976.

Album udgivelser 
 Totalpetroleum (1975)
 Det vil jeg da skide på (1977)
 A la plage (1979)
 Hej hvor det svinger (1981)

Eksterne henvisninger 
 

Komikere fra Danmark
Grupper
Etableret i 1975
Ophørt i 1981